De la intrarea in vigoare a legislatiei privind suspendarea activitatii unui agent economic prins ca nu emite bonuri fiscale, respectiv de la 1 martie 2015, o vizita a inspectorilor antifrauda este perceputa mai rau ca moartea.

Nici nu se putea altfel, cata vreme inspectorii aflati sub comanda lui Adrian Paul Voicu, seful Directiei Regionale Antifrauda Deva, de care apartine si Timisul, au inchis si sigilat deja, pentru o perioada cuprinsa intre o luna si trei luni, zeci de magazine, restaurante, cafenele si alte unitati comerciale din Timisoara.

Ultima unitate care a cazut prada iuresului inspectorilor antifrauda este cunoscuta cofetarie Codrina, din Piata Badea Cartan, a carei activitate a fost suspendata pentru o luna, clientii fiind anuntati, printr-un afis lipit pe usa, ca unitatea nu emite bonuri fiscale. Motivul incredibil pentru care oamenii lui Voicu au pus lacatul pe prajiturile Codrina este un plus de casa de 1,50 lei, descoperit de inspectori dupa ce au confruntat monetarul din casa de marca cu valoarea bonurilor emise pana in momentul descinderii, care nu a putut fi justificat de vanzatoare.

“Este important de mentionat ca plangerea nu mai suspenda executarea sanctiunilor dispuse pentru sanctionarea abaterilor mentionate, iar ruperea sigiliului constituie infractiune si se pedepseste cu inchisoare de pana la un an”, se precizeaza intr-un comunicat al Directiei Generale Antifrauda Fiscala.

In ultimele zile au mai fost inchise cate unitati comerciale apartinand omului de afaceri Mihai Petrachioiu, iar inspectorii antifrauda se pare ca i-au pus gand rau si firmei de paza si protectie apartinand fostului practicant de lupte libere Adrian Olteanu.

“In ultima vreme, de mai multe ori, in restaurant si-au facut aparitia echipe de cate doi indivizi, imbracati la costum si cravata, care au cerut cate o cafea si un pahar de apa plata. Dupa consumarea paharelor de apa, foarte grabiti, au mai cerut altele! De fiecara data pe tava au avut si bonul fiscal! Ulterior am aflat ca baietii erau de la Antifrauda si ca asta este modul in care forteaza neemiterea de bonuri fiscale, pentru ca mai apoi sa-ti sigileze unitatea! Daca nu dadeam bon, ne puteam trezi cu amenda de 20.000 de lei si unitatea inchisa”, ne-a declarat patroana unui important local din Timisoara.

Multi dintre comerciantii care risca sa-si piarda afacerile din cauza amenzilor uriase si a sigilarii unitatilor au reclamat modul abuziv de actiune al inspectorilor, a caror controale sunt absolut discretionare.

De altfel, inspectorul general adjunct Adrian Paul Voicu a fost acuzat de abuzuri asupra unor agenti economici, pe care voia sa-i “termine”, iar informatiile ajunse in presa au dus la demiterea sa de la conducerea Directiei Regionale Antifrauda Tg. Jiu si mutarea pe un post similar la Directia Regionala Antifrauda Deva.

Acest lucru s-a intamplat dupa ce un inspector antifrauda, sub protectia anonimatului, a apelat la presa pentru a povestit cum el si inca un coleg “au fost trimisi sa fotografieze facturile unei firme si sa terorizeze toti clientii care au cumparat de la firma respectiva”, intrucat li s-a dat ordin sa “termine Marlorex”.

De la 1 martie, punctul de lucru al comerciantilor prinsi ca nu utilizeaza casele de marcat fiscale sau nu emit bon fiscal pentru toate bunurile livrate sau serviciile prestate se suspenda pe o perioada cuprinsa intre 1 si 3 luni, iar amenzile sunt intre 10.000 si 15.000 lei.

Pana la sfarsitul anului, prin acest mod dur de a combate evaziunea fiscala, se spera in intrarea in legalitate a comerciantilor care lucrau la negru si, in consecinta, aducerea la bugetul statului a catorva miliarde de lei. (G.I.)

UPDATE! In urma unei solicitari de informatii in baza Legii 544, purtatorul de cuvant al Directiei Generale Antifrauda Fiscala, Alexandru Cristea, ne-a remis urmatorul raspuns, sententios si imperativ:

“Informaţiile privind un control al inspectorilor Direcţiei Generale Antifraudă Fiscală la SC Codrina SRL din Timişoara sunt mincinoase, fara corespondenta cu realitatea – inspectorii DGAF nu au efectuat nicio actiune de verificare a activitatii comerciale a SC Codrina SRL.”